вицове за Усмивки
На вратата на един луксозен ресторант била закачена табела:
 Заповядайте при нас! Яжте и пийте на корем! 
АБСОЛЮТНО БЕЗПЛАТНО!!!
 А сметката  ще платят вашите внуци!
Един стиснат богаташ потрил доволно ръце и си казал:
Защо трябва да си харча паричките! Я по-добре да си ги кътам и влязъл вътре! Келнерът го посрещнал със слънчева усмивка и дълбок поклон:
- Какво ще обичате? 
Оня започнал:
- Половин кило черен хайвер,една  голяма купа стриди,една огромна тава трюфели и три бутилки "Дом Периньон." Всичко това е за предястие! После ще поръчам много други неща!
И така,заможният скръндза пет часа ял и пил до насита!
Накрая, сервитьорът се приближил отново:
- Благодаря,че ни посетихте и заповядайте отново! Сметката ви е точно двадесет хиляди лева и петдесет и пет стотинки!
Тарикатът се хванал за сърцето и простенал:
- Ама,какво става тука? Нали,ужким сметката щяха да платят моите внуци? 
Сервитьорът отговорил любезно:
- Да,така е! Но докато се хранехте направихме малка справка. И се оказа,че навремето тук е идвал вашият дядо!